[pic] | KUMMISSJONI TAL-KOMUNITAJIET EWROPEJ | Brussel 08.09.2005 KUMM(2005) 401 finali Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond tas-Solidarjetà ta’ l-UE skond punt 3 tal-Ftehim Interinstituzzjonali tas-7 ta’ Novembru 2002 bejn il-Parlament Ewropew, il-Kunsill u l-Kummissjoni dwar l-iffinanzjar tal-Fond tas-Solidarjetà ta’ l-Unjoni Ewropea, li tissuplimenta l-Ftehim Interistituzzjonali tas-6 ta’ Mejju 1999 dwar id-dixxiplina tal-baġit u t-titjib tal-proċedura tal-baġit (preżentata mill-Kummissjoni) MEMORANDUM SPJEGATORJU Il-Ftehim Interistituzzjonali tas-7 ta’ Novembru 2002[1] jippermetti l-mobilizzazzjoni tal-Fond ta’ Solidarjetà ta’ l-Unjoni Ewropea permezz ta’ mekkaniżmu tal-flessibiltà, fil-limitu ta’ biljun euros fis-sena, minbarra t-titoli relevanti tal-perspettiva finanzjarja. Il-kundizzjonijiet ta’ l-eleġibiltà għall-Fond huma mfissra fir-Regolament tal-Kunsill (KE) Nru 2012/2002[2]. Fuq il-bażi ta’ l-applikazzjonijiet għall-għajunua mill-Fond ta’ l-Isvezja, l-Estonja, l-Latvja u l-Litwanja li kienu affetwati minn maltempata qawwija fit-8 ta’ Jannar 2005, l-istimi totali tad-danni kkawżati kienu kif ġej: Danni diretti (f’EUR) | L-Isvezja | 2 297 313 252 | L-Estonja | 47 868 000 | Il-Latvja | 192 590 000 | Il-Litwanja | 15 156 395 | Total | 2 552 927 647 | Fid-dawl ta’ l-eżami ta’ dawn l-applikazzjonijiet[3], u meta tikkonsidra l-għotja massima possibbli mill-Fond kif ukoll l-ambitu għall-allokazzjoni mill-ġdid ta’ l-approprijazzjonijiet taħt it-titoli li jinħtieġu nefqa addizzjonali, il-Kummissjoni tipproponi biex timmobilizza l-Fond tas-Solidarjetà ta’ l-Unjoni Ewropea għal ammont totali ta’ EUR 92 880 830, li għandu jkun allokat taħt titolu 3 tal-perspettiva finanzjarja. Il-Kummissjoni se tippreżenta baġit ta’ emenda (AB) biex jidħlu approprijazzjonijiet b’impennji speċifiċi fil-baġit ta’ l-2005, maqsuma skond il-pajjiż benefikant, kif mitlub f’Punt 4 tal-Ftehim Interistituzzjonali tas-7 ta’ Novembru 2002. Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond tas-Solidarjetà ta’ l-UE skond punt 3 tal-Ftehim Interinstituzzjonali tas-7 ta’ Novembru 2002 bejn il-Parlament Ewropew, il-Kunsill u l-Kummissjoni dwar l-iffinanzjar tal-Fond tas-Solidarjetà ta’ l-Unjoni Ewropea, li tissuplimenta l-Ftehim Interistituzzjonali tas-6 ta’ Mejju 1999 dwar id-dixxiplina tal-baġit u t-titjib tal-proċedura tal-baġit IL-PARLAMENT EWROPEW U L-KUNSILL TA’ L-UNJONI EWROPEA, Wara li kkunsidraw il-Ftehim Interistituzzjonali tas-7 ta’ Novembru 2002 bejn il-Parlament Ewropew, il-Kunsill u l-Kummissjoni dwar l-iffinanzjar tal-Fond tas-Solidarjetà ta’ l-Unjoni Ewropea, li jissuplimenta l-Ftehim Interistituzzjonali tas-6 ta’ Mejju 1999 dwar id-dixxiplina tal-baġit u t-titjib tal-proċedura tal-baġit[4], u b’mod partikolari punt 3 tiegħu, Wara li kkunsidraw ir-Regolament tal-Kunsill (KE) Nru 2012/2002 tal-11 ta’ Novembru 2002 li jistabbilixxi l-Fond ta’ Solidarjetà ta’ l-Unjoni Ewropea[5], Wara li kkunsidraw il-proposta mill-Kummissjoni,[6] Billi: (1) L-Unjoni Ewropea ħolqot Fond ta' Solidarjetà ta' l-Unjoni Ewropea (il-"Fond") biex turi solidarjetà mal-popolazzjoni tar-reġjuni milquta mid-diżastri; (2) Il-Ftehim Interistituzzjonali tas-7 ta’ Novembru 2002 jippermetti l-mobilizzazzjoni tal-Fond fil-limitu annwali ta’ € 1 biljun; (3) Ir-Regolament (KE) Nru 2012/2002 fih id-disposizzjonijiet fejn il-Fond jista’ jkun mobilizzat; IDDEĊIDEW KIF ĠEJ: Artikolu 1 Għall-baġit ġenerali ta’ l-Unjoni Ewropea għas-sena finanzjarja 2005, il-Fond ta’ Solidarjetà ta’ l-Unjoni Ewropea għandu jkun mobilizzat biex jipprovdi s-somma ta’ EUR 92 880 830 fl-approprijazzjonijet ta’ impennji. Artikolu 2 Din id-Deċiżjoni għandha tkun ippublikata fil-Ġurnal Uffiċjali tal-Unjoni Ewropea Magħmula fi Brussell, Għall-Parlament Ewropew Għall-Kunsill Il-President Il-President [1] ĠU C 283 ta’ l-20.11.2002, p. 1 [2] ĠU L 311 ta’ l-14.11.2002, p. 3 [3] Kommunikazzjoni lill-Kummissjoni dwar l-erba’ applikazzjonijiet mitfugħa mill-Isvezja, l-Estonja, l-Latvja u l-Litwanja biex jiġi mobilizzat il-Fond tas-Solidarjetà ta’ l-Unjoni Ewopea minħabba maltempata kbira tar-riħ fit-6 ta’ Jannar 2005, bl-analiżi tal-Kummissjoni tat-talbiet. [4] ĠU C 172 tat-18.06.1999, p. 1. [5] ĠU L 311 ta’ l-14.11.2002, p. 3 [6] ĠU C […] […], p. […]